**У Г О В О Р**

***Закључен између:***

*Наручиоца Општинска управа Кладово*

*са седиштем у Кладову, улица Краља Александра бр.35, ПИБ: 100697090 Матични број: 07213182*

*коју заступа начелник Златко Калиновић, дипл. правник*

*(у даљем тексту:* ***Наручилац****)*

*и*

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**(назив понуђача**)**

са седиштем у \_\_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_ ПИБ:\_\_\_\_\_\_\_\_\_\_\_\_\_\_\_\_\_Матични број: \_\_\_\_\_\_\_\_\_\_\_\_\_\_\_\_\_\_кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(у даљем тексту: **Извођач**),

**ПРЕДМЕТ УГОВОРА**

**Члан 1.**

Предмет Уговора је **Радови на надоградњи система за водоснабдевање у насељу Подвршка ,**јн 14/21**,** а у свему према Понуди број **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ od \_\_\_\_\_\_\_\_\_\_\_\_\_\_\_\_\_\_\_\_\_\_\_\_.** која је саставни део овог уговора.

**ВРЕДНОСТ УГОВОРА**

**Члан 2.**

Цена добара из члана 1. Уговора износи **\_\_\_\_\_\_\_\_\_\_\_\_\_\_\_\_\_\_** без ПДВ односно  **\_\_\_\_\_\_\_\_\_\_\_\_\_\_\_\_\_\_\_\_\_\_\_** са ПДВ.

Уговорена цена је фиксна по јединици мере и не може се мењати услед повећања цене елемената на основу којих је одређена односно због наступања промењених околности.У цену су урачунати сви релевантни трошкови који се односе на обезбеђење напајања и напајање електричном енергијом за потребе извођења предметних радова.

Осим вредности радова и услуга неопходних за извршење Уговора, цена обухвата и све зависне трошкове Извођача , а посебно трошкове извођења свих припремних и завршних радњи, организације, чувања и обезбеђења градилишта, помоћних материјала и мера за омогућавање безбедног и несметаног одвијања транспорта.

**НАЧИН ПЛАЋАЊА**

**Члан 3.**

Уговорне стране су сагласне да се плаћање по овом уговору изврши на следећи начин :

- по испостављеним привременим и окончаној ситуацији у законском року, сачињеним на основу оверене грађевинске књиге изведених радова и јединичних цена из усвојене понуде бр. **\_\_\_\_\_\_\_\_\_\_\_\_\_\_\_\_\_\_\_\_\_\_ od \_\_\_\_\_\_\_\_\_\_\_\_\_\_\_\_\_\_\_**  и потписаним од стране стручног надзора,у законском року.

Кoмплетну документацију неопходну за оверу привремене ситуације: листове грађевинске књиге, и другу документацију Извођач доставља стручном надзору који ту документацију чува дo примопредаје и коначног обрачуна, у супротном се неће извршити плаћање тих позиција, што Извођач признаје без права приговора.

**РОК**

**Члан 4.**

Наручилац је у обавези да извођача уведе у посао у року од 7 дана од потписивања Уговора.

 Рок за завршетак уговорених радова је \_\_\_\_\_\_\_календарских дана од дана увођења у посао.

Члан 5.

 **Извођач радова се обавезује:**

1.Да именује одговорног руководиоца радова и о томе обавести писмено Наручиоца радова,

 2.Да изведе радове из члана 1. овог Уговора,а у складу са прописима,стандардима,техничким нормативима и нормама квалитета за ову врсту радова,

 3. .Да изведе радове и преда објекат у року утврђеном у члану 4.овог Уговора,

 4.Да за време извођења радова из члана 1.овог Уговора извршава захтеве и наредбе Надзорног органа Наручиоца радова,који се односе на те радове у складу са одредбама овог Уговора и релевантном техничком документацијом,

 5.Да на градилишту уредно води грађевински дневник и књигу инспекције,као и осталу пратећу документацију предвиђену важећим прописима и да исте подноси уредно на увид и оверу Надзорном органу Наручиоца радова,

 6.Да предузме све мере обезбеђења људи и објеката у окружењу места извођења радова, да за време извођења радова све до предаје Наручиоцу радова чува постојеће објекте,односно инсталације,

Извођач је обавезан да спроводи све потребне мере заштите на раду као и мере противпожарне заштите.

Уколико Извођач радова не поступи у складу са ставом 1. тачке . 4., 5. и 6. овог члана признаје своју искључиву прекршајну и кривичну одговорност и једини сноси накнаду за све настале материјалне и нематеријалне штете, при чему овај уговор признаје за извршну исправу без права приговора.

 7.Да одговара за штету,односно накнади штету коју приликом извођења радова причини и

 8.Да све друге уговорене обавезе изврши у складу са одредбама овог Уговора.

Члан 6.

 **Наручилац радова се обавезује:**

1.Да Извођача радова уведе у посао односно обезбеди му сву уговорену, неопходну документацију за извођење предметних радова,

 2.Да именује Надзорног органа и о томе писмено обавести Извођача радова,

 3.Да преко свог Надзорног органа врши стручан надзор над Извођењем радова и уредно оверава грађевински дневник и осталу пратећу документацију,

 4.Да Извођачу радова изврши исплату за изведене радове у складу са чланом 3. и 4.овог Уговора,

 5.Да све друге уговорене обавезе изврши у складу са одредбама овог Уговора.

**Члан 7.**

Захтев за продужење уговореног рока са пратећом документацијом, Испоручилац подноси Наручиоцу у року од три дана од сазнања за околност које онемогућавају завршетак обавеза у уговореном року, а најкасније 3 (три) дана пре истека коначног рока за испоруку добара.Уговорени рок се не може продужити без сагласности Наручиоца.

Уговорени рок је продужен када уговорне стране у форми анекса овог уговора о томе постигну писани споразум.

**УГОВОРНА КАЗНА**

**Члан 8.**

Ако Извођач радова не изврши уговорене радове у року из члана 4.овог Уговора својом кривицом ,дужан је да плати Наручиоцу уговорну казну за сваки календарски дан закашњења у висини од 1 %о (једног промила) од вредности уговорених радова , с тим што износ овако одређене казне не може прећи 5%(пет посто) од вредности уговорених радова.

Уколико се утврди да изведени радови не одговарају утврђеним нормативима и стандардима из овог Уговора,Наручилац задржава право на одговарајуће умањење уговорене вредности послова и радова.

**ФИНАНСИЈСКЕ ГАРАНЦИЈЕ**

**Члан 9.**

***Извођач је дужан да* у року од 7 дана од дана закључења уговора,** достави бланко сопствену меницу којом понуђач обезбеђује испуњење својих обавеза из уговора.

**Меница** треба да буде оверена печатом и потписана од стране лица овлашћеног за заступање у десном доњем углу на последњој линији. Уз меницу мора бити достављено уредно попуњено и оверено менично овлашћење – писмо, на име гаранције за добро извршење посла и са назначеним номиналним износом од 10% (десет посто) од укупне вредности понуде без ПДВ-а, да се може наплатити на први позив са клаузулом, „без протеста“. Уз меницу мора бити достављена и копија картона депонованих потписа, који је издат од стране пословне банке.

Картон депонованих потписа који се прилаже мора да буде издат од пословне банке коју понуђач наводи у меничном овлашћењу – писму. Потпис овлашћеног лица на меници и меничном овлашћењу – писму мора бити идентичан са потписом или потписима са картона депонованих потписа. У случају промене лица овлашћеног за заступање менично овлашћење – писмо остаје на снази.

Потребно је уз меницу доставити и потврду да је меница евидентирана у регистру меница и овлашћења који води НБС.

Рок важења средства финансијског обезбеђења мора бити најмање 30 (тридесет) дана дужи од дана истека рока за извршење свих уговорних обавеза понуђача.

По извршењу свих уговорних обавеза понуђача средство финансијског обезбеђења ће бити враћено.Испоручилац се обавезује да наручиоцу, у тренутку примопредаје предметних добара, достави прописано регистровану бланко сопствену меницу, потврду банке о пријему захтева за регистрацију менице и менично овлашћење за отклањање грешака у гарантном року, у износу од 5% од вредности закљученог уговора без ПДВ-а ,са роком важности који је 30 дана дужи од гарантног рока. Гаранцију за отклањање недостатака у гарантном року Купац сме да наплати уколико Испоручилац не отпочне са отклањањем недостатака у року од 3 дана од дана пријема писаног захтева Купца и не отклони их у року и у складу са писаним захтевом Купца.

**ГАРАНТНИ РОК**

**Члан 10.**

Гарантни рок за изведене радове је **\_\_\_\_\_\_\_\_\_\_\_\_\_\_\_\_** од дана примопредаје објекта.

Наручилац и Извођач ће записнички констатовати недостатке у квалитету и очигледне грешке.У случају записнички утврђених недостатака у квалитету и очигледних грешака, Извођач мора исте отклонити најкасније у року од 10(десет) календарских дана од дана сачињавања записника о рекламацији,на свој терет.

 Уколико Извођач радова не отклони недостатке у наведеном року, уговорне стране су се договориле да Наручилац радова повери отклањање тих недостатака другом извођачу а на терет Извођача радова (наплата ће се извршити судским путем).Извођач радова није дужан да отклони недостатке ако су настали као последица нестручне и неадекватне употребе, односно ненаменског коришћења објекта.

Квалитет уграђеног материјала

Члан 11

За укупан уграђени материјал Извођач радова мора да има сертификате квалитета и атесте који се захтевају по важећим прописима и мерама за радове те врсте у складу са пројектном документацијом.

Достављени извештаји о квалитету уграђеног материјала морају бити издати од акредитоване лабораторије за тај тип материјала.

Уколико Наручилац утврди да употребљени материјал не одговара стандардима и техничким прописима, он га може одбити и забранити његову употребу. У случају спора меродаван је налаз овлашћене организације за контролу квалитета.

Извођач радова је дужан да о свом трошку обави одговарајућа испитивања материјала. Поред тога, он је одговоран уколико употреби материјал који не одговара квалитету.

У случају да је због употребе неквалитетног материјала угрожена безбедност и функционалност објекта, Наручилац има право да тражи од Извођача радова да поруши изведене радове и да их о свом трошку поново изведе у складу са техничком документацијом и уговорним одредбама. Уколико Извођач радова у одређеном року то не учини, Наручилац има право да ангажује друго лице на терет Извођача радова.

Стручни надзор над извођењем уговорених радова се врши складу са законом којим се уређује планирање и изградња.

Извођач радова се не ослобађа одговорности ако је штета настала због тога што је при извођењу одређених радова поступао по захтевима Наручиоца.

Вишкови и мањкови радова

Члан 12

За свако одступање од техничке документације на основу које се изводе радови и уграђује материјал, односно за свако одступање од уговорених радова, Извођач радова је дужан да о томе обавести Наручиоца и да тражи писмену сагласност за та одступања.

Извођач радова не може захтевати повећање уговорене цене за радове које је извршио без сагласности Наручиоца.

Вишкови или мањкови радова за чије извођење је Наручилац дао сагласност, обрачунавају се и плаћају по уговореним фиксним јединичним ценама и стварним количинама изведених радова.

Наручилац има право да у току извођења радова, односно монтаже опреме, одустане од дела радова и опреме предвиђених у техничкој документацији чија укупна вредност не прелази 10% укупне уговорене цене, под условом да се тим одустајањем не угрозе гарантоване карактеристике објекта као целине.

Непредвиђени радови

Члан 13.

Непредвиђени радови су они радови чије је предузимање било нужно због осигурања стабилности објекта или ради спречевања настанка штете, а изазвани су неочекиваном тежом природом земљишта, неочекиваном појавом воде или другим ванредним и неочекиваним догађајем.

Непредвиђене радове Извођач радова може да изведе и без претходне сагласности наручиоца, ако због њихове хитности није био у могућности да прибави ту сагласност.

Извођач радова је дужан без одлагања обавестити Наручиоца о разлозима за извођење непредвиђених радова и о предузетим мерама.

Извођач радова има право на правичну накнаду за непредвиђене радове који су морали бити обављени.

Наручилац може раскинути овај уговор ако би услед непредвиђених радова уговорена цена морала бити повећана за 5,0%, и више, о чему је дужан без одлагања обавестити Извођача радова.

У случају раскида уговора Наручилац је дужан исплатити Извођачу радова одговарајући део цене за већ извршене радове, као и правичну накнаду за учињене неопходне трошкове.

**РАСКИД УГОВОРА**

**Члан 14**.

Уговор се може раскинути споразумно или једностраном изјавом, у свему према одредбама Закона о облигационим односима.

Изјава о једностраном раскиду Уговора се, у писаној форми, доставља другим уговорним странама и са отказним роком од 15 дана од дана пријема изјаве. Изјава мора да садржи разлог за раскид уговора.

**Члан 15.**

**СПОРОВИ** који евентуално проистекну, уговорне стране су сагласне да по овом уговору решавају споразумно, а у случају спора надлежан је Привредни суд у Зајечару.

**ЗАВРШНЕ ОДРЕДБЕ**

**Члан 16.**

За све што овим уговором није посебно утврђено примењују се одредбе Законa о јавним набавкама, Закона о облигационим односима, и других важећих прописа Републике Србије.

Члан 17

Уговор је сачињен у 6(шест) примерка ,од којих свака уговорна страна задржава по 3(три) примерка Уговора.

 **НАРУЧИЛАЦ, ИЗВОЂАЧ,**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_**

 Златко Калиновић, дипл.правник